**Ministru kabineta noteikumu projekta ,,** **Grozījums Ministru kabineta 2016.gada 31.maija noteikumos Nr.328 „Noteikumi par mikroaizdevumiem un starta aizdevumiem”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Attīstības finanšu institūcijas likuma 12.panta ceturtā daļa;  [Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma](http://likumi.lv/ta/id/" \t "_blank) [20. pant](http://likumi.lv/ta/id/" \l "p20" \t "_blank)a 14.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts ir izstrādāts, lai saskaņā ar 2017.gada 28.novembra 2014.–2020.gada plānošanas perioda Eiropas Savienības struktūrfondu un Kohēzijas fonda Uzraudzības komitejas sēdē apstiprināto dokumentu “Aktualizētais tirgus nepilnību izvērtējums finanšu pieejamības jomā: Finanšu instrumentu programmu īstenošanas progresa ziņojums” **samazinātu darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs" 3.1.1.4. pasākumam “Mikrokreditēšana un aizdevumi uzsācējiem” Eiropas Reģionālās attīstības fonda (turpmāk – ERAF) pieejamo finansējumu par 8 milj. *euro*, to aizstājot ar Eiropas Savienības struktūrfondu un Kohēzijas fonda 2007.–2013. gada plānošanas perioda atmaksāto līdzekļu publisko finansējumu 2 500 000 *euro* apmērā**.  EM 2017.gada 17.augustā VSS izsludināja MK noteikumu projektu “Grozījumi Ministru kabineta 2016.gada 31.maija noteikumos Nr.328 „Noteikumi par mikroaizdevumiem un starta aizdevumiem” (VSS-890), kuru galvenais mērķis ir paplašināt potenciālo atbalsta saņēmēju loku un noteikt labvēlīgākus aizdevumu atmaksas nosacījumus (EM MK noteikumu grozījumu projektu (VSS-890) 28.12.2017. iesniedza Valsts kancelejā). Tā kā minētie MK noteikumu grozījumi vēl nebija apstiprināti Ministru kabinetā, virzot šo noteikumu projektu, EM izvērtēja iespējamo administratīvo sloga ietekmi un abu grozījumu projektu apvienošanu, tomēr pieņēma lēmumu virzīt šos grozījumus atsevišķi, jo nebija pieļaujams vairs kavēties ar minēto MK noteikumu grozījumu (VSS-890) apstiprināšanu, kas ļaus jau 2018.gada janvārī izsniegt atbalstu potenciālajiem pretendentiem, kuri līdz šim tika ierobežoti ar atsevišķiem MK noteikumu Nr.328 nosacījumiem, kopumā dodot tikai pozitīvu ietekmi uz uzņēmējdarbības vidi. Pretējā gadījumā, atbalsta sniegšana uzņēmējdarbības uzsācējiem būtu iespējama vēl vēlāk dēļ MK noteikumu grozījumu, t.sk. horizontālo MK noteikumu Nr.118 saskaņošanas procesa. Šo MK noteikumu grozījumu ietvaros veiktās finanšu pārdales neietekmē Altum īstenotās valsts atbalsta programmas un to īstenošanas principus, kas noteikti to īstenošanas noteikumos, attiecīgi ar šiem noteikumu grozījumiem (VSS-1305) nekādā veidā netiks apgrūtināti vai radīts papildus administratīvais slogs komercdarbības veicējiem, kurus pēc būtības neskar fakts – no kādiem finanšu avotiem tiek izsniegts aizdevums.  3.1.1.4. pasākuma “Mikrokreditēšana un aizdevumi uzsācējiem” pieejamā ERAF finansējuma 12 miljonu *euro* apmērā ietvaros līdzšinēji ir paredzēts finansējums 3 miljonu *euro* netiešās mikrokreditēšanas programmas īstenošanai. Saskaņā ar tirgus nepilnību izvērtējumu un attiecīgi noteikumu projektu šis ERAF finansējums tiek samazināts pilnā apmērā. Ekonomikas ministrija ir izvērtējusi iespējas līdzšinēji izstrādāt atbalsta programmu krājaizdevu sabiedrībām esošā normatīvo aktu regulējuma ietvarā un secinājusi, ka atbalsts krājaizdevu sabiedrību kapacitātes stiprināšanai būtu sniedzams ES sociālā fonda programmu ietvarā. Savukārt, ņemot vērā Eiropas Parlamenta un Padomes 2013.gada 17.decembra regulas (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk – Komisijas Regula Nr.1303/2013) (Eiropas Savienības Oficiālais Vēstnesis, 2013. gada 20. decembris, Nr. L 347) 65.panta 2.punktā noteikto ERAF finansējuma izlietojuma atbilstības termiņu, kas ir 2023.gada 31.decembris, programmai līdzšinējo paredzēto ERAF finansējumu 3 miljonu *euro* apmērā nebūs iespējams apgūt.  Izvērtējot starta un mikroaizdevumu programmas progresu un MK noteikumu Nr.328 17.punktā noteikto aizdevumu līgumu noslēgšanas termiņu – 2020.gada 31.decembri, Ekonomikas ministrija (turpmāk – EM) prognozē, ka starta un mikroaizdevumu programmās piešķirtais finansējums tiks izlietots, un šobrīd netiek identificēti ERAF izlietojuma un SAM rādītāju neizpildes riski. Minētās finanšu pārdales neietekmē Altum īstenotās valsts atbalsta programmas un to īstenošanas principus, kas noteikti to īstenošanas noteikumos.  **Ņemot vērā iepriekš minēto, 3.1.1.4. pasākumā “Mikrokreditēšana un aizdevumi biznesa uzsācējiem” pieejamais ERAF finansējumu 12 milj. *euro* apmērā tiek samazināts par 3 milj. *euro* netiešās mikrokreditēšanas programmas ietvaros un 5 milj. *euro* tiešās mikrokreditēšanasietvaros, kuri tiek izsniegti saskaņā ar 2016.gada 31.maija MK noteikumiem Nr.328 “Noteikumi par mikroaizdevumiem un starta aizdevumiem”,** tiešās mikrokreditēšanas un aizdevumu uzņēmējdarbības uzsācējiem programmā pieejamo **ERAF finansējumu aizstājot ar publisko atmaksāto finansējumu finanšu instrumentos 2,5 milj. *euro* apmērā**.  Paralēli noteikumu projektam tiek virzīti attiecīgie grozījumi Ministru kabineta 2016.gada 1.marta noteikumos Nr.118 “Noteikumi par finanšu instrumentu un fondu fonda īstenošanas kārtību darbības programmas “Izaugsme un nodarbinātība” 3.1.1. specifiskā atbalsta mērķa “Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs” un 3.1.2. specifiskā atbalsta mērķa “Palielināt straujas izaugsmes komersantu skaitu” pasākumu ieviešanai”” (turpmāk – MK noteikumi Nr.118).  Anotācijas pielikumā (Ierobežotas pieejamības informācija) pievienoti mikroaizdevumu un starta aizdevumu risku novērtējumi, kas izstrādāti atbilstoši Attīstības finanšu institūcijas likuma 12.panta trešajā daļā noteiktajam. Uz Eiropas Savienības struktūrfondu un Kohēzijas fonda 2007.-2013.gada plānošanas perioda atmaksāto finansējumu, kurš paredzēts MK noteikumu projektā, nav uzņemtas citas saistības. |
| 3. | Projekta izstrādē iesaistītās institūcijas | Ekonomikas ministrija, akciju sabiedrība “Attīstības finanšu institūcija Altum” |
| 4. | Cita informācija | Nav |
|  | | |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijā reģistrēti saimnieciskās darbības veicēji, akciju sabiedrība “Attīstības finanšu institūcija Altum”. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neparedz ietekmi uz administratīvo slogu.  Noteikumu projekts neietekmē tautsaimniecību, jo tiks sasniegti iepriekš minētie programmas rezultatīvie rādītāji. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Vienlaikus ar šo projektu tiek virzīti grozījumi MK noteikumos Nr.118. |
| 2. | Atbildīgā institūcija | Ekonomikas ministrija |
| 3. | Cita informācija | MK noteikumu Nr.328 grozījumi ietekmē noslēgto Līgumu starp Centrālo finanšu un līgumu aģentūru un akciju sabiedrību “Attīstības finanšu institūcija Altum” par fondu fonda ieviešanu. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Noteikumu projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija, akciju sabiedrība “Attīstības finanšu institūcija Altum”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Ministru kabineta noteikumu projekta izpilde tiks nodrošināta Ekonomikas ministrijas un akciju sabiedrības “Attīstības finanšu institūcija Altum” esošo funkciju ietvaros. |
| 3. | Cita informācija | Nav |

Ministru prezidenta biedrs,

ekonomikas ministrs A. Ašeradens

Vīza:

Valsts sekretārs E.Eglītis

S.Tuklere

67013298, Signe.Tuklere@em.gov.lv